शहरवासियों की मेहनत से मिला ये मुकाम
कोचिंग में रहे विदेशी स्टूडेंट, डोरिया-स्टोन का एक्सपोर्ट बढ़ा
ब्रांड कोटा पहुंचा सरहद पार
हमारा कोटा बन चुका है इंटरनेशनल ब्रांड, कई देशों तक पहुंचने लगे हैं कोटा के प्रोडक्ट्स
ब्रांकोटा, अब देश की सरहदों को लांघकर अंतरराष्ट्रीय स्तर पर अपनी गहरी छाप छोड़ रहा है। अब तक केवल कोचिंग में ही देश के कोने-कोने से बच्चे यहां पढ़ने रहे थे, लेकिन अब आसपास के देशों के साथ साथ यूएस से भी स्टूडेंट्स यहां पर पढ़ने रहे हैं। बात केवल कोचिंग तक ही खत्म नहीं हो जाती है। कोटा के ऐसे और भी कई ब्रांड हैं जो इंटरनेशनल स्तर पर कोटा को पहचान दिलवा रहे हैं। भास्कर के 18 वें फाउंडेशन डे पर हम अपने पाठकों के लिए कोटा के ऐसे ही प्रमुख ब्रांड तलाश करके लाए हैं जिन्होंने देश के साथ-साथ विदेशों में भी अपना एक मुकाम हासिल किया है।
यूंही हासिल नहीं हुआ मुकाम
इंटरनेशनलमार्केट में कोटा की साख कायम करना कोई आसान काम नहीं था। इसके पीछे इन कंपनियों के संचालकों से लेकर कर्मचारियों तथा शहर के व्यापारियों से लेकर आमजन तक की मेहनत, लगन, त्याग और भागीदारी शामिल है। अपने घर-परिवार को छोड़कर इंजीनियर-डाॅक्टर बनने का सपना लेकर आए बच्चों को परिवार का माहौल देने के लिए शहरवासी कई तरह का कंप्रोमाइज कर रहे हैं। तभी यहां से जाने वाला बच्चा कोटा की तारीफ करता है। उसे देखकर अन्य बच्चे आते हैं। अब जिम्मेदारी इस मुकाम को बनाए रखने तथा इस लिस्ट को और बढ़ाने की है।
hin_Deva bho_Deva hin_Deva hin_Deva hin_Deva hin_Deva hin_Deva